
AVIZ
Comisia pentru ocuparea forței de muncă și afaceri sociale recomandă Comisiei pentru control bugetar, care este comisie competentă, includerea în propunerea de rezoluție ce urmează a fi adoptată a următoarelor:
<RepeatBlock-Dec>
–	având în vedere Raportul anual al Curții de Conturi referitor la execuția bugetului privind exercițiul financiar 2024, însoțit de răspunsurile instituțiilor, precum și rapoartele speciale ale Curții de Conturi,
1.	salută opinia fără rezerve a Curții de Conturi Europene, conform căreia conturile consolidate ale UE pentru 2024 prezintă în mod fidel, sub toate aspectele semnificative, situația financiară a Uniunii la încheierea exercițiului;
2.	constată că totalul angajamentelor restante se ridica la 507,4 miliarde EUR la sfârșitul anului 2024, inclusiv NextGenerationEU (NGEU), o scădere față de nivelul record de 543 de miliarde EUR din 2023, și observă că acest nivel reprezintă 33,5 miliarde EUR peste estimarea Comisiei din iunie 2024;
3.	observă că rata de eroare estimată de Curtea de Conturi pentru rubrica 2 din CFM, „Coeziune, reziliență și valori”, a scăzut la 5,7 % în 2024, față de 9,3 % în 2023, dar depășește în continuare pragul de semnificație de 2 %, ceea ce a determinat Curtea să emită o opinie contrară cu privire la legalitatea și regularitatea cheltuielilor bugetare; constată că cheltuielile de la această rubrică prezintă în continuare un risc ridicat din cauza naturii lor bazate pe rambursare și a normelor complexe și că principalele tipuri de erori cuantificate au fost costurile și proiectele neeligibile, neregulile în cadrul procedurilor de achiziții publice și absența unor documente justificative esențiale; cere să se depună eforturi consolidate pentru a reduce rata de eroare, în special în noua perioadă de finanțare, și reține din observația Curții că complexitatea procesului de eliberare a fondurilor influențează riscul de eroare;
4.	regretă profund că Comisia preconizează dezangajări în valoare de 2,7 miliarde EUR pentru fondurile politicii de coeziune în perioada 2025-2027, de aproape șapte ori mai mari decât cele preconizate în 2022; constată cu îngrijorare că rata globală de absorbție a acestor fonduri a fost de doar 5 % până la sfârșitul anului 2024, comparativ cu 14 % la momentul echivalent din CFM anterior[footnoteRef:1]; reiterează faptul că acest lucru reflectă o absorbție constant scăzută și solicită, prin urmare, statelor membre să asigure o execuție mai rapidă a acestor fonduri; accentuează că Comisia ar trebui să identifice modalități de a ajuta statele membre să accelereze utilizarea fondurilor UE, în special a fondurilor cu gestiune partajată în temeiul Regulamentului privind dispozițiile comune, pentru o mai bună absorbție, respectând totodată buna gestiune financiară; ia act, în acest sens, de propunerile legislative referitoare la regulamentele privind fondurile politicii de coeziune pentru perioada de programare 2021-2027[footnoteRef:2], care ar putea contribui la reducerea riscului de dezangajare a acestor fonduri; [1:  Auditul bugetului UE pe anul 2024 – rezumat, Curtea de Conturi Europeană]  [2:   COM(2025)0123 și COM(2025)0164.] 

5.	reamintește că cheltuielile de la subrubrica 2a „Coeziune economică, socială și teritorială” se axează pe reducerea disparităților între statele membre și regiunile UE; accentuează că politica de coeziune a UE este importantă pentru sprijinirea punerii în aplicare a Pilonului european al drepturilor sociale, a Planului său de acțiune și a obiectivelor sale principale; subliniază că politica de coeziune a UE aduce o contribuție importantă la politicile UE în domeniul social, al ocupării forței de muncă, al educației și al competențelor, inclusiv la reformele structurale din aceste domenii;
6.	reamintește importanța FSE+, care urmărește să asigure un nivel ridicat de ocupare a forței de muncă, o protecție socială echitabilă, o forță de muncă calificată și rezilientă și societăți incluzive, elemente esențiale pentru eradicarea sărăciei; constată că, în pofida relaxării, inflația a continuat să afecteze bugetul Uniunii pe 2024, sporind costurile și erodând valoarea reală a creditelor și eficacitatea FSE+; subliniază că bugetul actual pentru FSE+ nu este, în orice caz, suficient pentru a îndeplini obiectivele pentru 2030 ale Planului de acțiune privind Pilonul european al drepturilor sociale; accentuează că FSE+ trebuie să beneficieze în permanență de susținere financiară și politică din partea instituțiilor UE, naționale și regionale pentru a-și putea atinge obiectivele și țintele în următorii ani; subliniază cât de importantă este implicarea organizațiilor societății civile și a partenerilor sociali care lucrează pe teren în implementarea activităților finanțate de FSE+; invită Comisia să internalizeze cheltuielile cu personalul pentru serviciile de creșă, asigurând condiții bune de muncă și stabilitate contractuală;
7.	salută faptul că, în conformitate cu angajamentele sale obligatorii și în urma apelurilor repetate ale Parlamentului, Comisia a elaborat o metodologie-pilot pentru a urmări și a măsura cheltuielile legate de egalitatea de gen la nivel de program în CFM 2021-2027, cu scopul de a îmbunătăți integrarea perspectivei de gen în procesul bugetar al Comisiei și modul în care elaborarea politicilor și alocarea resurselor promovează obiectivele egalității de gen;
8.	solicită Comisiei să dea curs cât mai curând posibil tuturor recomandărilor Curții de Conturi rămase neconcretizate;
9.	reamintește că este important să se monitorizeze destinația fondurilor UE pentru a asigura protecția intereselor financiare ale UE; invită Comisia să folosească la maximum instrumentele de care dispune pentru a înlătura riscurile clare de a fi încălcate grav valorile UE și statul de drept; reamintește, în acest context, declarația Comisiei în această privință, anexată la revizuirea la jumătatea perioadei a politicii de coeziune.
</RepeatBlock-Dec>

[bookmark: FootprintPageAD]ANEXĂ: DECLARAȚIE PRIVIND CONTRIBUȚIILE
<FootprintIntro>Raportoarea pentru aviz declară pe propria răspundere că nu a inclus în avizul său nicio contribuție de la reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:3] sau de la reprezentanți ai autorităților publice din țările terțe, inclusiv misiuni diplomatice și ambasade ale acestora, care trebuie menționată în prezenta anexă în conformitate cu articolul 8 din anexa I la Regulamentul de procedură.</FootprintIntro> [3:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 





[bookmark: ProcPageAD]INFORMAȚII PRIVIND ADOPTAREA
ÎN COMISIA SESIZATĂ PENTRU AVIZ
	Data adoptării
	28.1.2026
	
	
	

	Rezultatul votului final
	+:
–:
0:
	35
6
5




[bookmark: RollCallPageAD]VOT FINAL PRIN APEL NOMINAL DE CĂTRE COMISIA SESIZATĂ PENTRU AVIZ
	36
	+

	NI
	Branislav Ondruš

